ประกาศธนาคารแห่งประเทศไทยที่ สนช. 14/2561เรื่อง หลักเกณฑ์การรายงานข้อมูลด้านการชําระเงินต่อธนาคารแห่งประเทศไทย\_\_\_\_\_\_\_\_\_\_\_\_\_\_\_\_\_\_\_\_\_อื่นๆ - 1. เหตุผลในการออกประกาศ ธนาคารแห่งประเทศไทยเห็นควรกําหนดหลักเกณฑ์การรายงานข้อมูลด้านการชําระเงินให้สอดคล้องกับรูปแบบการประกอบธุรกิจและพัฒนาการด้านเทคโนโลยีที่เปลี่ยนแปลงไป เพื่อนํามาใช้ในการกําหนดนโยบายด้านระบบการชําระเงิน และสนับสนุนการกํากับดูแลผู้ประกอบธุรกิจด้านการชําระเงินได้อย่างมีประสิทธิภาพ รวมถึงเพื่อรองรับการวิเคราะห์ข้อมูลเชิงลึกในมิติต่าง ๆ จึงได้ออกหลักเกณฑ์ วิธีการ และรูปแบบการรายงานข้อมูลต่อธนาคารแห่งประเทศไทยให้มีความละเอียดมากขึ้นอื่นๆ - 2. อํานาจตามกฎหมาย อาศัยอํานาจตามความในมาตรา 26 แห่งพระราชบัญญัติระบบการชําระเงิน พ.ศ.2560 ธนาคารแห่งประเทศไทยกําหนดหลักเกณฑ์การรายงานข้อมูลด้านการชําระเงินต่อธนาคารแห่งประเทศไทย ตามที่กําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับผู้ประกอบธุรกิจระบบการชําระเงินภายใต้การกํากับและผู้ประกอบธุรกิจบริการการชําระเงินภายใต้การกํากับตามกฎหมายว่าด้วยระบบการชําระเงินอื่นๆ - 4. เนื้อหา 4.1 คําจํากัดความ ในประกาศฉบับนี้ "ผู้ประกอบธุรกิจ " หมายความว่า ผู้ประกอบธุรกิจระบบการชําระเงินภายใต้การกํากับและผู้ประกอบธุรกิจบริการการชําระเงินภายใต้การกํากับที่ได้รับอนุญาตหรือขึ้นทะเบียนตามกฎหมายว่าด้วยระบบการชําระเงิน "สถาบันการเงิน" หมายความว่า สถาบันการเงินตามกฎหมายว่าด้วยธุรกิจสถาบันการเงิน "สถาบันการเงินเฉพาะกิจ" หมายความว่า สถาบันการเงินเฉพาะกิจตามกฎหมายว่าด้วยธุรกิจสถาบันการเงิน "ผู้ประกอบธุรกิจบัตรเครดิตที่มิใช่สถาบันการเงิน" หมายความว่า ผู้ประกอบธุรกิจบัตรเครดิตตามประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศคณะปฏิวัติ ฉบับที่ 58 4.2 การรายงานข้อมูลต่อธนาคารแห่งประเทศไทย 4.2.1 ให้ผู้ประกอบธุรกิจจัดทําและจัดส่งรายงานข้อมูลให้ธนาคารแห่งประเทศไทยซึ่งประกอบด้วยไฟล์ข้อมูลที่อยู่ในรูปแบบ Excel file และ Text file ตามชื่อแบบรายงานและรายละเอียดที่กําหนดท้ายประกาศนี้ (เอกสารแนบ 1) ทั้งนี้ ให้ผู้ประกอบธุรกิจจัดส่งรายงานข้อมูลในรูปแบบชุดข้อมูลตามวรรคหนึ่งให้ธนาคารแห่งประเทศไทยตามวิธีการและหลักเกณฑ์ที่กําหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทยพ.ศ. 2546 และที่แก้ไขเพิ่มเติม โดยธนาคารแห่งประเทศไทยจะถือว่าได้รับรายงานข้อมูลในวันที่ผู้ประกอบธุรกิจได้ส่งข้อมูลผ่านระบบสื่อสารอิเล็กทรอนิกส์ และข้อมูลที่ส่งมานั้นมีความถูกต้อง โดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้ว 4.2.2 ให้ผู้ประกอบธุรกิจบริการการชําระเงินภายใต้การกํากับที่เป็นสถาบันการเงินสถาบันการเงินเฉพาะกิจ และผู้ประกอบธุรกิจบัตรเครดิตที่มิใช่สถาบันการเงิน จัดทํารายงานข้อมูลในรูปแบบชุดข้อมูล (XML Data Set) ตามชื่อแบบรายงานและรายละเอียดที่กําหนด (เอกสารแนบ 2) ทั้งนี้ ให้สถาบันการเงิน และผู้ประกอบธุรกิจบัตรเครดิตที่มิใช่สถาบันการเงินจัดส่งรายงานข้อมูลในรูปแบบชุดข้อมูลตามวรรคหนึ่ง ให้ธนาคารแห่งประเทศไทยตามวิธีการและหลักเกณฑ์ที่กําหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 และที่แก้ไขเพิ่มเติมสําหรับสถาบันการเงินเฉพาะกิจให้จัดส่งรายงานข้อมูลในรูปแบบชุดข้อมูลตามวรรคหนึ่ง ให้ธนาคารแห่งประเทศไทยโดยผ่านสํานักงานเศรษฐกิจการคลัง กระทรวงการคลัง ด้วยวิธีการทางอิเล็กทรอนิกส์ตามวิธีการและหลักเกณฑ์ของสํานักงานเศรษฐกิจการคลัง กระทรวงการคลัง ธนาคารแห่งประเทศไทยจะถือว่าได้รับรายงานข้อมูลตามวรรคหนึ่งในวันที่สถาบันการเงิน สถาบันการเงินเฉพาะกิจ และผู้ประกอบธุรกิจบัตรเครดิตที่มิใช่สถาบันการเงิน ได้ส่งข้อมูลผ่านระบบสื่อสารอิเล็กทรอนิกส์ และข้อมูลที่ส่งมานั้นมีความถูกต้อง โดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของรนาคารแห่งประเทศไทยแล้ว 4.3 การขอขยายระยะเวลาและการขอผ่อนผันการปฏิบัติตามหลักเกณฑ์ ในกรณีที่ผู้ประกอบธุรกิจมีเหตุจําเป็นหรือพฤติการณ์พิเศษทําให้ไม่สามารถปฏิบัติตามหลักเกณฑ์ วิธีการ และเงื่อนไข ที่กําหนดตามประกาศฉบับนี้ ผู้ประกอบธุรกิจสามารถยื่นขออนุญาตขยายระยะเวลาหรือยื่นขอผ่อนผันการปฏิบัติตามหลักเกณฑ์ดังกล่าว พร้อมชี้แจงเหตุผลและความจําเป็นต่อธนาคารแห่งประเทศไทยเป็นหนังสือหรือโดยวิธีการทางอิเล็กทรอนิกส์ที่กําหนด โดยธนาคารแห่งประเทศไทยอาจจะพิจารณาอนุญาตหรือไม่ก็ได้ หรือกําหนดเงื่อนไขใด ๆ ให้ถือปฏิบัติเพิ่มเติมด้วยก็ได้อื่นๆ - 5. วันเริ่มต้นบังคับใช้ ประกาศนี้ให้ใช้บังคับนับแต่วันที่ 16 เมษายน พ.ศ.2561 เป็นต้นไปผู้มีอํานาจลงนาม - ประกาศ ณ วันที่ 16 เมษายน 2561 (นางฤชุกร สิริโยธิน)รองผู้ว่าการ ด้านเสถียรภาพสถาบันการเงินผู้ว่าการแทนธนาคารแห่งประเทศไทย